钦定古今图书集成/明伦汇编/官常典/第728卷 > 刘觡
## 钦定古今图书集成/明伦汇编/官常典/第728卷 > 刘觡

按《永丰县志》：“觡名浚叔，登咸淳庚午进士。德祐丙子，
北兵入临安，三宫迁北，觡抚膺大恸。既而闻张世杰
等奉二王入闽，益王即帝位于福州，乃徒步至行在。
时文丞相兵勤王，觡与赞军事，以功授军前计议。迨
后北兵追至方石岭，兵溃，觡仗剑遮溃兵转斗，旁有
铁骑突出，矢镞贯其两颊，扶创赍志而卒。”